ΓΡΑΠΤΗ ΕΡΩΤΗΣΗ P-0117/01

υποβολή: Marit Paulsen (ELDR) προς την Επιτροπή

(18 Ιανουαρίου 2001)

Θέμα: Ευρωπαϊκή νομοθεσία για την προστασία των ζώων

Για άλλη μία φορά τα μαζικά μέσα ενημέρωσης καταγγέλλουν τον απαράδεκτο τρόπο μεταχείρισης των ζώων στα κράτη μέλη της ΕΕ (αυτή τη φορά στο Βέλγιο). Για άλλη μία φορά, οι ευρωπαίοι πολίτες έχουν συγκλονιστεί από αυτή την απίστευτη ωμότητα. Και για άλλη μία φορά η Επιτροπή απαντά ότι θα δοθεί τέλος σε αυτή την κατάσταση.

Η ίδια η έκθεση της Επιτροπής της 6ης Δεκεμβρίου 2000 σχετικά με την προστασία των ζώων κατά τη μεταφορά(1) επισημαίνει με τρομακτική σαφήνεια την απάνθρωπη ταλαιπωρία πουφίστανται τα ζώα σε πολλές χώρες και τη συνεχιζόμενη ανεπάρκεια των ελέγχων εκ μέρους των αρμόδιων αρχών. Η έκθεση περιέχει επίσης μια σειρά ενδεχόμενων μέτρων για τη βελτίωση της κατάστασης χωρίς ωστόσο να περιλαμβάνει χρονοδιάγραμμα.

Πότε προβλέπει συνεπώς η Επιτροπή να προτείνει, μέσω ολοκληρωμένης προσέγγισης, ενιαίο και σφαιρικό κανονισμό καθώς και τους αναγκαίους μηχανισμούς για τον έλεγχο της τήρησής του τόσο προς όφελος των ζώων όσο και της δημόσιαςγείας στην Ευρώπη;

Ή μήπως η Επιτροπή είναι της άποψης ότι δεν χρειάζεται τέτοια νομοθεσία;

(1) COM(2000) 809.

Απάντηση του κ. Byrne εξ ονόματος της Επιτροπής

(7 Μαρτίου 2001)

Η Επιτροπή έχει πλήρη επίγνωση του βασικού ρόλου που διαδραματίζει στη βελτίωση των συνθηκώνπό τις οποίες τα ζώα εκτρέφονται, μεταφέρονται και διατίθενται προς σφαγή.

Η έκθεση της Επιτροπής σχετικά με την προστασία των ζώων κατά τη μεταφορά, στην οποία αναφέρεται το Αξιότιμο Μέλος του Κοινοβουλίου, αποσκοπεί στην εξέταση του επιπέδου εφαρμογής από τα κράτη μέλη, της κοινοτικής νομοθεσίας στον τομέα αυτό και συνιστά την ανάληψη μελλοντικών δράσεων. Στην εν λόγω έκθεση, η Επιτροπή θεωρεί ότι είναι ουσιαστική ηποβολή περαιτέρω νομοθετικών προτάσεων για τη βελτίωση τηςφιστάμενης κατάστασης.

Στον τομέα της μεταφοράς των ζώων έχουν ήδη αναληφθεί ή βρίσκονται εν εξελίξει πολλές πρωτοβουλίες, λαμβάνονταςπόψη τη διεθνή διάσταση του προβλήματος. Για το λόγο αυτό, έχει καθιερωθεί η συνεργασία με τιςποψήφιες για ένταξη χώρες, στον τομέα της προστασίας των ζώων κατά τη μεταφορά. Επιπλέον, τον Απρίλιο του 2000, ζητήθηκε από την Επιτροπή η εντολή από το Συμβούλιο για τη διεξαγωγή διαπραγματεύσεων με σκοπό τη συμμετοχή της Κοινότητας στην αναθεωρημένη ευρωπαϊκή σύμβαση για την προστασία των ζώων κατά τις διεθνείς μεταφορές. Η πρόταση έχει ήδη συζητηθεί σε τρεις συνεδριάσεις εμπειρογνωμόνων στο πλαίσιο του Συμβουλίου, ενώ η σουηδική Προεδρία θεώρησε το ζήτημα αυτό ως θέμα προτεραιότητας.

Τον Ιανουάριο του 2001, στο πλαίσιο της Μόνιμης Κτηνιατρικής Επιτροπής, έχει ήδη συζητηθεί ένα σχέδιο απόφασης της Επιτροπής για την τροποποίηση των κτηνιατρικών πιστοποιητικών για τις ενδοκοινοτικές συναλλαγές ζώντων ζώων, κατά τρόπο που να γίνεται αναφορά στην καλή κατάσταση των ζώων που πρόκειται να μεταφερθούν.

Επιπλέον, και σύμφωνα με τις συστάσεις της έκθεσης, η Επιτροπή προετοιμάζει επί του παρόντος διάφορες νομοθετικές πρωτοβουλίες.

Κατά το πρώτο εξάμηνο του 2001, θαποβληθεί στο Συμβούλιο πρόταση σχετικά με τη βελτίωση των διατάξεων που αφορούν τον εξαερισμό κατά την μακράς διάρκειας οδική μεταφορά, πρόταση που τροποποιεί τον κανονισμό (ΕΚ) αριθ. 411/98(1) του Συμβουλίου. Τούτο θα εξασφαλίσει ότι τα ζώα θα προστατεύονται από τις ιδιαίτερα ενοχλητικές διακυμάνσεις θερμοκρασίας καιγρασίας.

Θαποβληθεί επίσης μια επιπλέον πρόταση στο Συμβούλιο για την τροποποίηση της οδηγίας 91/628/ΕΟΚ του Συμβουλίου της 19ης Νοεμβρίου 1991 σχετικά με την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(2), έτσι ώστε να βελτιωθεί το πρόγραμμα διαδρομής, με τη θέσπιση ενός εναρμονισμένου συστήματος έγκρισης των μεταφορέων στην Κοινότητα και με τον σαφή καθορισμό των ζώων που δεν βρίσκονται σε καλή κατάσταση για μεταφορά. Θα θεσπιστούν επίσης συμπληρωματικά μέτρα για την προστασία των ίππων. Μετά από την τελική έκδοση της νέας γνώμης της επιστημονικής επιτροπής για την καλή διαβίωση των ζώων, που αναμένεται περί τα τέλη του 2001, ενδέχεται να προταθεί ο επανακαθορισμός του χρόνου ταξιδίου και της πυκνότητας της φόρτωσης, λαμβάνονταςπόψη τα τυχόν νέα επιστημονικά στοιχεία.

Η συμμόρφωση των κρατών μελών με τις κοινοτικές οδηγίες αποτελεί βασικό θέμα επιτυχίας. Για να ελεγχθεί αυτό, η Επιτροπή θα παρακολουθεί στενά την κατάσταση και θα λάβει μέτρα, όταν και εφόσον είναι ενδεδειγμένο, εάν το επίπεδο εφαρμογής της κοινοτικής νομοθεσίας δεν βελτιωθεί. Εντούτοις, θα πρέπει να τονιστεί το γεγονός ότι τα κράτη μέλη πρέπει να αποδεχθούν τιςποχρεώσεις που έχουν να διασφαλίζουν την επαρκώς πολιτισμένη αντιμετώπιση των ζώων. Η αποδοχή αυτή θα αποτελέσει το πλέον θετικό μέτρο που οδηγεί στη βελτίωση των προτύπων.

(1) Κανονισμός (ΕΚ) αριθ. 411/98 του Συμβουλίου της 16ης Φεβρουαρίου 1998 σχετικά με τη θέσπιση συμπληρωματικών προτύπων προστασίας των ζώων, που εφαρμόζονται για τα οχήματα που χρησιμοποιούνται για τη μεταφορά ζώντων ζώων σε αποστάσεις πουπερβαίνουν τις οκτώ ώρες, ΕΕ L 52 της 21.2.1998.

(2) ΕΕ L 340 της 11.12.1991.